CELEX: 31987R4126
Language: el
Date: 1987-12-21 00:00:00
Title: Κανονισμός (ΕΟΚ) αριθ. 4126/87 της Επιτροπής της 21ης Δεκεμβρίου 1987 για τον καθορισμό του ποσού της αντισταθμιστικής αποζημίωσης για τις σαρδέλες της Μεσογείου

Avis juridique important

|

31987R4126

Κανονισμός (ΕΟΚ) αριθ. 4126/87 της Επιτροπής της 21ης Δεκεμβρίου 1987 για τον καθορισμό του ποσού της αντισταθμιστικής αποζημίωσης για τις σαρδέλες της Μεσογείου  

Επίσημη Εφημερίδα αριθ. L 386 της 31/12/1987 σ. 0032 - 0032

***** ΚΑΝΟΝΙΣΜΟΣ (ΕΟΚ) αριθ. 4126/87 ΤΗΣ ΕΠΙΤΡΟΠΗΣ  της 21ης Δεκεμβρίου 1987  για τον καθορισμό του ποσού της αντισταθμιστικής αποζημίωσης για τις σαρδέλες της Μεσογείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως τα άρθρα 171 και 358,  τον κανονισμό (ΕΟΚ) αριθ. 3117/85 του Συμβουλίου της 4ης Νοεμβρίου 1985 για τη θέσπιση των γενικών κανόνων σχετικά με τη χορήγηση αντισταθμιστικών αποζημιώσεων για τις σαρδέλες (1), και ιδίως το άρθρο 4,  Εκτιμώντας:  ότι το άρθρο 3 παράγραφος 1 του κανονισμού (ΕΟΚ) αριθ. 3117/85 προβλέπει ότι η χορήγηση της αντισταθμιστικής αποζημίωσης περιορίζεται στις σαρδέλες της Μεσογείου μεγέθους 3 και 4 και κατηγορίας νωπότητας Ε και Α, όπως καθορίζονται από τον κανονισμό (ΕΟΚ) αριθ. 103/76 του Συμβουλίου της 19ης Ιανουαρίου 1976 για τον καθορισμό κοινών κανόνων εμπορίας για ορισμένους νωπούς ή κατεψυγμένους ιχθύς (2)·  ότι το άρθρο 3 παράγραφος 3 του κανονισμού (ΕΟΚ) αριθ. 3117/85 προβλέπει ότι το ποσό της αποζημίωσης είναι ίσο με τη διαφορά μεταξύ της τιμής απόσυρσης των σαρδελών του Ατλαντικού του υπό εξέταση μεγέθους, όπως εφαρμόζεται στην Κοινότητα, με τη σύνθεσή της στις 31 Δεκεμβρίου 1985, και της τιμής απόσυρσης των σαρδελών του Ατλαντικού μεγέθους 2 που εφαρμόζεται στα νέα κράτη μέλη·  ότι οι τιμές απόσυρσης της αλιευτικής περιόδου 1988 καθορίστηκαν για τα εν λόγω λόγω προϊόντα από τον κανονισμό (ΕΟΚ) αριθ. 4115/87 της Επιτροπής (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό αντισταθμιστικής αποζημίωσης που χορηγείται στις σαρδέλες Μεσογείου, η οποία προβλέπεται στο άρθρο 3 του κανονισμού (ΕΟΚ) αριθ. 3117/85, καθορίζεται, για την αλιευτική περίοδο 1988, ως εξής:  - σαρδέλες μεγέθους 3 (Ε, Α): 197 ECU/τόνο,  - σαρδέλες μεγέθους 4 (Ε, Α): 69 ECU/τόνο.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 297 της 9. 11. 1985, σ. 1.  (2) ΕΕ αριθ. L 20 της 28. 1. 1976, σ. 29.  (3) Βλέπε σελίδα 1 της παρούσας Επίσημης Εφημερίδας.